《茶烟》
元代·瞿佑

濛濛漠漠更霏霏，淡抹吟屏羃讲帷。石鼎火红诗咏后，竹炉汤沸客来时。

雪飘僧舍衣初湿，花落觥船鬓巳丝。唯有庭前双白鹤，翩然趋避独先知。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。